Diari Oficial de la Generalitat Valenciana


Sumari del DOGV 6434, del 10-01-2011 (2010/13763)

Bases del concurs específic per a la provisió d'un lloc de treball de cap del Servei de Coordinació i Supervisió de Projectes de l'Ajuntament de Gandia
-------------------------------------------------------------------------------------------------------------------------------------------------------

### Dades del document

Número de DOGV
:   6434

Data del DOGV
:   10-01-2011

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2010/13563


Data del document
:   20-12-2010

Organisme emissor
:   Ajuntament de Gandia

Tipus de document
:   Anunci

Descriptors 

:   * Gandia
    * concurs administratiu

Bases del concurs específic per a la provisió d'un lloc de treball de cap del Servei de Coordinació i Supervisió de Projectes de l'Ajuntament de Gandia [2010/13305]  
De conformitat amb l'Acord de la Junta de Govern Local de l'Ajuntament de Gandia, en la sessió que tingué lloc el dia 29 de novembre de 2010, sobre l'aprovació de les bases del concurs específic per a la per a la provisió d'un lloc de treball de cap de Servei de Coordinació i Supervisió de Projectes, per Resolució de l'Ajuntament de 17 de desembre de 2010, s'ha resolt procedir a la convocatòria del procés de provisió d'un lloc de treball de cap de Servei de Coordinació i Supervisió de Projectes. Així mateix, es resol publicar la convocatòria i les referides bases en el Butlletí Oficial de la Província de València i en el Diari Oficial de la Comunitat Valenciana i un extracte de la convocatòria en el Butlletí Oficial de l'Estat.  
El termini de presentació de sol·licituds és de 20 dies hàbils, comptadors des de l'endemà de la publicació de l'extracte d'aquesta convocatòria en el Butlletí Oficial de l'Estat.  
Bases del concurs específic per a la provisió d'un lloc de treball de cap del Servei de Coordinació i Supervisió de Projectes de l'Ajuntament de Gandia  
Primer  
D'acord amb el que preveu l'article 101 de la Llei 7/1985, de 2 d'abril, Reguladora de les Bases de Règim Local i en els articles 100 i 101 de la Llei 10/2010 de 9 de juliol, de la Generalitat, d'Ordenació i Gestió de la Funció Pública Valenciana, es convoca concurs per a la provisió d'un lloc de treball de naturalesa funcionarial, sector administració especial, grup A-1, nivell 28 de complement de destinació, que s'indica en l'annex I d'aquest acord i que figura amb el número 11/008 en la vigent relació de llocs de treball de l'Ajuntament de Gandia, mitjançant el sistema de concurs específic. Aquesta provisió es desenvoluparà d'acord amb les bases següents, que es publicaran en el Butlletí Oficial de la Província de València i en el Diari Oficial de la Comunitat Valenciana, així com un extracte de la convocatòria en el Butlletí Oficial de l'Estat.  
Bases   
Primera. Participants  
Les persones que concursen han d'estar en possessió dels requisits exigits en la classificació del lloc de treball, i mantindre'ls durant tot el procés, fins al dia de la presa de possessió. Es consideren requisits per a poder participar en el concurs per a la provisió del lloc, els següents:  
- Ser funcionari de carrera del subgrup A-1, sector administració especial, subescala tècnica, classe tècnics superiors, amb titulació d'arquitecte, de l'Ajuntament de Gandia o de qualsevol de les administracions públiques.   
- Estar en possessió del certificat de grau mitjà de coneixements de valencià, expedit per la Junta Qualificadora de Coneixements de Valencià.   
- Posseir un grau personal consolidat de nivell 26 o superior.  
El personal amb destinació definitiva haurà d'haver estat un mínim d'un any en el seu lloc de treball, excepte en els supòsits assenyalats en l'apartat 3 de l'article 101 de la Llei 10/2010, de 9 de juliol, de la Generalitat, d'Ordenació i Gestió de la Funció Pública Valenciana.   
El personal en excedència voluntària per interés particular haurà d'haver estat un mínim de dos anys en aquesta situació, d'acord amb el que disposa l'apartat 1.b de l'article 127 de la Llei 10/2010 ressenyada adés.  
Segona. Presentació de sol·licituds  
Les persones que desitgen participar en el concurs per a la provisió del lloc hauran de sol·licitar-ho per mitjà d'una instància que es dirigirà a la Presidència de la corporació i es presentarà en el Registre General, durant el termini de 20 dies hàbils, comptats a partir de l'endemà de la publicació de l'extracte de la convocatòria en el Butlletí Oficial de l'Estat. Les instàncies podran presentar-se igualment en la forma que determina l'article 38.4 de la Llei de Règim Jurídic de les Administracions Públiques i del Procediment Administratiu Comú. El model d'instància per a prendre part en les proves selectives serà facilitat gratuïtament per l'Ajuntament (Oficina d'Informació i en la web ).  
Per a ser admesos i prendre part en el concurs, a més de les circumstàncies personals, els sol·licitants hauran de manifestar a les instàncies que compleixen tots i cada un dels requisits exigits, referits sempre a la data d'expiració del termini assenyalat per a la presentació d'instàncies, i que es comprometen a prestar el jurament o la promesa preceptius d'acatament de la Constitució, de l'estatut d'autonomia i de la resta de l'ordenament jurídic. Aquestes condicions s'hauran de mantindre al llarg de tot el procés, durant el qual, en qualsevol moment, els aspirants podran ser requerits per a efectuar les comprovacions oportunes.   
A la sol·licitud de participació s'adjuntarà la documentació, degudament compulsada, justificativa dels mèrits que s'al·leguen. A fi de facilitar la gestió del procediment, la documentació que s'aporte haurà de presentar-se en el mateix ordre en què vénen relacionats els apartats del barem indicat en la base cinquena.  
Així mateix, durant el termini de presentació de sol·licituds, s'adjuntarà una memòria, el contingut de la qual versarà sobre un pla d'actuació de la unitat en què s'insereix el lloc al qual es concursa (Servei de Coordinació i Supervisió de Projectes), i les seues possibles iniciatives a aquest respecte, així com sobre qualsevol mèrit no arreplegat en les bases de la convocatòria i que considere l'aspirant que haja de ser tingut en consideració.  
La no-presentació de la memòria en el termini indicat suposarà l'exclusió del participant del lloc a què es referisca. La memòria es presentarà en sobre tancat, que podrà ser lacrat.  
Tercera. Admissió d'aspirants  
Expirat el termini d'admissió d'instàncies, mitjançant una resolució de l'Alcaldia s'aprovaran les llistes provisionals d'aspirants admesos i exclosos. La relació provisional d'aspirants admesos i exclosos serà publicada al tauler d'anuncis de la casa consistorial. En el Butlletí Oficial de la Província es publicarà la relació provisional d'aspirants exclosos i ressenya de l'anunci de la relació provisional d'aspirants admesos, inserida al tauler d'anuncis de la casa consistorial.   
Contra la resolució mitjançant la qual s'aproven les llistes provisionals d'aspirants admesos i exclosos, es podrà presentar una reclamació en el termini de 10 dies hàbils. Les reclamacions, si les hi ha, s'acceptaran o es rebutjaran en la resolució que aprove les llistes definitives, que es faran públiques, en extracte, de la mateixa manera.   
En el supòsit que no s'hi presentara cap reclamació, les llistes provisionals esdevindran automàticament definitives i es farà constar en la resolució de l'Alcaldia.   
Els errors de fet es podran esmenar en qualsevol moment, d'ofici o a petició de la persona interessada.   
En tot cas, a fi d'evitar errors i, en el supòsit de produir-se'n, possibilitar l'esmena dins del termini establit i en la forma escaient, els aspirants comprovaran, fefaentment, no sols que no figuren en la llista d'exclosos, sinó, a més, que els seus noms consten en la d'admesos.   
Si, en qualsevol moment del procés selectiu, arribara a coneixement de la comissió de valoració que algun dels aspirants no té la totalitat dels requisits exigits en aquestes bases, amb audiència prèvia a l'interessat, es proposarà la seua exclusió a l'alcalde president de l'Ajuntament, indicant-ne les inexactituds o falsedats formulades per l'aspirant en la sol·licitud d'admissió, i als efectes procedents.   
En el mateix anunci en què es facen públiques les relacions definitives d'admesos i exclosos es publicarà la data i el lloc de constitució de la comissió de valoració i la seua composició efectiva.   
Quarta. Barem de mèrits  
La valoració dels mèrits dels concursants es realitzarà d'acord amb el que s'estableix la present base:   
a) Antiguitat i grau  
1) Antiguitat. Es valorarà a raó de 0,05 punts per cada mes complet de serveis en actiu, de caràcter funcionarial o laboral, en les distintes administracions públiques, fins a un màxim de 7 punts. A aquests efectes, també es computaran els serveis reconeguts a l'empara del que disposa la Llei 70/1978, de 26 de desembre, de Reconeixement dels Serveis Previs en l'Administració Pública.  
2) Grau. el grau personal consolidat pels aspirants es valorarà en la forma següent:  
a) Grau consolidat inferior al del lloc sol·licitat: 1 punt.  
b) Grau consolidat igual o superior al del lloc sol·licitat: 2 punts.  
La puntuació màxima possible a obtindre en el present apartat A) serà, en conseqüència, de 9 punts.  
B) Formació  
1) Cursos de formació i perfeccionament:   
Per la realització de cursos organitzats per entitats públiques, o privades de reconegut prestigi segons el parer de la comissió de valoració, sobre matèries relacionades per les funcions atribuïdes al lloc de treball i justificades mitjançant un certificat de l'organisme que les haja impartides, d'acord amb l'escala següent:  
a) Màsters en matèries d'administració pública (350 hores o més): 3,00 punts.  
b) de 100 o més hores: 2,50 punts.  
c) de 75 o més hores: 2,00 punts.  
d) de 50 o més hores: 1,50 punts.  
e) de 25 o més hores: 0,75 punts.  
f) de 15 o més hores: 0,50 punts.  
No podran ser objecte de valoració els cursos de menys de 15 hores, o de durada no especificada, així com aquelles activitats de naturalesa diferent als cursos, tals com jornades, taules rodones, trobades, seminaris o anàlogues.  
En el supòsit de cursos impartits, estos es valoraran una sola vegada; no seran susceptibles de ser valorades successives edicions d'un mateix curs.  
En cap cas es puntuaran en el present subapartat ni en l'anterior els cursos de valencià i d'idiomes ni els cursos rebuts pertanyents a una carrera universitària, cursos rebuts de doctorat i els rebuts dels diferents instituts de les universitats, quan formen part del pla d'estudis del centre, ni els cursos derivats de processos selectius, promoció interna, plans d'ocupació i adaptació del règim jurídic a la naturalesa dels llocs que s'ocupen.   
2) Valencià:   
El coneixement del valencià es valorarà amb 0,25 punts per la possessió del certificat de grau superior expedit per la Junta Qualificadora de Coneixements del Valencià.  
La puntuació màxima possible a obtindre en el present apartat B) serà, en conseqüència, de 12 punts.   
c) Mèrits específics:   
1) Se valorarà l'experiència en l'exercici de llocs de treball en els administracions públiques:  
- En concepte d'experiència en l'exercici de llocs, es valorarà l'exercici de llocs del subgrup A-1 que, entre les seues funcions, incloguen les pròpies de comandament o direcció, a raó de 0,15 punts per mes complet de serveis, fins a un màxim de 3 punts.   
- En concepte d'experiència en l'exercici de llocs es valorarà l'exercici de llocs, en qualsevol de les administracions públiques, per als quals es requerisca la titulació d'arquitecte, a raó de 0,05 punts per mes complet de serveis, fins a un màxim de 3 punts.  
Així mateix, ha d'entendre's, només als efectes d'aquesta convocatòria, que el personal participant i tots els llocs de treball la naturalesa dels quals s'haja vist modificada en virtut dels processos legals d'adaptació, han tingut sempre la naturalesa jurídica que tinguen actualment.   
La puntuació màxima possible a obtindre en el present subapartat C.1) serà de 6 punts.  
2) Entrevista. l'entrevista tindrà caràcter preceptiu; per tant, la no-presència del participant en ella suposarà la seua exclusió del lloc a què es referisca.   
El resultat de l'entrevista es valorarà amb un màxim de 3 punts i tindrà com a objectiu l'exposició i defensa de la memòria elaborada d'acord amb el que s'ha indicat en la base segona d'aquesta convocatòria; la seua extensió màxima no podrà excedir els 15 folis. En aquest apartat es contrastarà l'adequació del perfil professional dels concursants i les seues possibles iniciatives per al millor exercici de les funcions del lloc convocat. Per part de la comissió de valoració, s'efectuarà sorteig per a determinar l'ordre d'actuació en l'entrevista. Serà públic el resultat del sorteig, amb anterioritat a l'inici de la primera intervenció.  
La puntuació màxima possible a obtindre per tots els mèrits a valorar en el concurs serà de 30 punts.   
En cas d'empat, s'adjudicarà el lloc al concursant que haja obtingut més puntuació en l'apartat de formació; si la dita puntuació fóra, també, igual, es considerarà l'obtinguda per antiguitat i grau; i, finalment, els mèrits específics. Si persistira l'empat, s'adjudicarà per sorteig.   
Cinquena. Puntuació mínima  
Per a obtindre l'adjudicació d'un dels llocs, és necessari aconseguir un mínim de 5 punts.   
Sisena. Valoració de mèrits  
Únicament es tindran en compte els mèrits al·legats i obtinguts, o en condicions d'obtindre, abans de finalitzar el termini de presentació de sol·licituds per a participar en aquest concurs.   
Els mèrits es valoraran per una comissió de valoració, la composició de la qual s'indica en l'apartat segon del present acord.  
Setena. Adjudicació de la destinació  
L'adjudicació de la destinació es farà segons l'ordre de la puntuació que s'haguera obtingut per aplicació del barem assenyalat en la base quarta.  
La comissió de valoració, immediatament abans de redactar la proposta de resolució, posarà de manifest a les persones interessades les puntuacions assignades en les distintes fases de valoració del concurs, així com els llocs adjudicats, per mitjà de la seua publicació al tauler d'anuncis de la casa consistorial.  
En l'anunci corresponent, es concedirà un termini de 10 dies hàbils, comptadors des de l'endemà de l'exposició, perquè les persones interessades puguen al·legar i, si és el cas, justificar el que consideren pertinent, davant la comissió de valoració.   
Una vegada redactada, per la comissió de valoració, la proposta de resolució, amb les al·legacions i justificacions presentades, tant si hagueren sigut estimades com desestimades, serà elevada a l'Alcaldia per a la seua aprovació i remissió al Diari Oficial de la Comunitat Valenciana, per a la seua publicació, publicació que servirà de notificació als interessats.   
Huitena. Resolució del concurs  
El present concurs serà resolt en un termini no superior a sis mesos, comptats des de l'endemà a la data de finalització del termini de presentació d'instàncies.  
Novena. Desistiment, renúncia i sol·licitud condicionada  
1) Desistiment. els concursants podran desistir de la seua petició durant el termini de presentació d'instàncies. Transcorregut el termini indicat, no s'acceptarà cap desistiment, per la qual cosa les persones participants en   
el concurs queden vinculades a les seues sol·licituds i al resultat del concurs;   
sense perjudici del que s'indica en l'apartat 3 d'aquesta mateixa base.  
2) Renúncia. No tindrà cap efecte la renúncia de la destinació adjudicada en aquest concurs, llevat que amb anterioritat a la finalització del termini possessori, excloses les pròrrogues que eventualment s'acorden, les persones interessades obtinguen una altra destinació per resolució d'un altra convocatòria concurrent, tant de concurs com de lliure designació; en aquest cas podran optar per una de les destinacions adjudicades, mitjançant un escrit dirigit a l'Alcaldia de Gandia dins del termini possessori.  
A aquests efectes, s'entén per convocatòries concurrents les que, en la data de finalització del termini de presentació d'instàncies d'alguna d'elles, no s'haguera publicat la resolució d'una altra.  
3) Sol·licitud condicionada. D'acord amb el que preveu l'article 23.3 del Reglament de Selecció, Provisió de Llocs de Treball i Carrera Administrativa, aprovat per Decret 33/1999, de 9 de març, del Govern   
Valencià, per raons de convivència, que haurà de quedar acreditada en les actuacions, el que participen en el concurs podran condicionar les seues peticions de vacants per a determinat municipi al fet que   
també obtinguen destinació en aquest concurs i en el mateix municipi, els concursants amb qui convisquen. En el supòsit d'unions de fet, la convivència haurà d'acreditar-se mitjançant un certificat de la inscripció en el   
Registre d'Unions de Fet de la Comunitat Valenciana o en qualsevol altre registre oficial d'unions de fet.  
La sol·licitud condicionada d'un o més llocs ha de formular-se, necessàriament, de forma expressa en la instància de participació en el concurs, amb identificació de la persona i els municipis de destinació a què es condiciona la sol·licitud. Quan els sol·licitants no puguen obtindre destinació al mateix municipi a què hagen condicionat la seua petició, es considerarà que han desistit d'ella, sense perjudici del que procedisca respecte d'altres peticions de destinació que hagen pogut formular.  
Deu. Cessament i presa de possessió.  
En la resolució del concurs s'indicarà allò que corresponga en relació amb els cessaments i preses de possessió de llocs de treball que hagen de formalitzar-se com a conseqüència d'aquell.  
Segon  
Respecte a la comissió de valoració d'aquest concurs estarà composta pels membres següents:  
Titulars  
President: funcionari del subgrup A1 de l'Ajuntament de Gandia designat per l'Alcaldia.  
-Secretari: funcionari tècnic administració general que actuarà per delegació del secretari general.  
Vocals:  
- Un vocal designat per Alcaldia, a proposta de la direcció general de la Generalitat Valenciana competent en matèria d'administració local.  
- Dos tècnics o experts, designats pel president de la corporació.  
La designació dels titulars inclourà, també, la dels suplents respectius.  
La comissió de valoració podrà sol·licitar de l'Alcaldia la designació d'experts que, en qualitat d'assessors, actuaran amb veu, però sense vot.  
El funcionament de la Comissió de Valoració s'ajustarà al que preveu el Reglament de Selecció, Provisió de Llocs de treball i Carrera Administrativa del Personal comprès en l'àmbit d'aplicació de la Llei de la Funció Pública Valenciana, aprovat per Decret núm. 33/1999, de 9 de març, del Govern Valencià (DOCV núm. 3477, de 20 d'abril) i el estableix la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú per als òrgans col·legiats.  
Tercer  
Contra la present convocatòria, les seues bases i tots els actes administratius que es dicten per al desplegament d'aquesta i que posen fi a la via administrativa, s'hi interposar el recurs potestatiu de reposició en el termini d'un mes des de la publicació d'aquesta convocatòria en el Butlletí Oficial de la Província de València, sense perjudici de la impugnació directa davant la jurisdicció contenciosa administrativa en el termini de dos mesos, comptadors des de l'endemà de la publicació a què es fa referència, de conformitat amb la Llei 30/1992, de 26 de novembre, en la redacció que en fa la Llei 4/1999, de 13 de gener.  
Contra els actes de la comissió de valoració, de conformitat amb el que disposa l'article 114 de la Llei 30/1992, de 26 de novembre, en la redacció que en fa la Llei 4/1999, de 13 de gener, es podrà interposar el recurs d'alçada. El dit recurs s'interposarà davant del dit tribunal o davant de l'Alcaldia Presidència, en el termini d'un mes, si l'acte fóra exprés, i de tres mesos, si no ho fóra.  
ANNEX I  
Lloc: cap del Servei de Coordinació i Supervisió de Projectes, adscrit al Departament de Planificació Urbanística de l'Ajuntament de Gandia (núm. lloc de relació de llocs de treball 11/008)  
Localitat: Gandia.  
Dependència jeràrquica: cap del Servei de Planificació Urbanística.  
Grup: A-1.  
Titulació: arquitecte.  
Nivell complement destinació: 28.  
Sector: administració especial, subescala tècnica, classe tècnics superiors.  
Dedicació: especial, horari flexible segons les necessitats del servei. Implica responsabilitat i incompatibilitat.  
Complement específic anual, excloses pagues extres: 24.452,76 €.  
Provisió: concurs específic.   
Requisits: els descrits en la base primera de la convocatòria.  
Gandia, 20 de desembre de 2010.- El secretari general del Ple: (Acord JGL de 02.08.2010): Lorenzo Pérez Sarrión.